《已酉上元诗同日立春》
宋代·胡仲弓

又是京华见上元，一番灯火夺春寒。
花蛾巧剪禁风扑，彩燕新裁带月看。
客里无家愁对酒，吟边索句夜凭栏。
寄言云雨休相妒，天下人人欲纵观。

作者简介：胡仲弓，宋朝诗人。公元一二六六年前后在世]字希圣，清源人，胡仲参之弟。生卒年均不详，约宋度宗咸淳二年前后在世。登进士第为会稽令，老母适至，而已是黜。自后浪迹江湖以终。仲弓工诗，著有苇航漫游稿四卷，《四库总目》传于世。